মৌলিক উপাদানসমূহ (ইউক্লিড)
মৌলিক উপাদানসমূহ (গ্রিক ভাষায়: , ) হল প্রাচীন গ্রিক গণিতবিদ ইউক্লিড রচিত ১৩ খণ্ডবিশিষ্ট একটি গাণিতিক ও জ্যামিতিক গ্রন্থসমগ্র । এটি আলেক্সানড্রিয়ায় প্রায় খ্রিস্টপূর্ব ৩০০ সালে রচিত। এতে রয়েছে সংজ্ঞা, স্বতঃসিদ্ধ, সূত্র ও অনুসিদ্ধান্ত এবং বিভিন্ন প্রস্তাবনার গাণিতিক প্রমাণ। এই ১৩টি বইয়ে অন্তর্ভুক্ত রয়েছে ইউক্লিডিয় জ্যামিতি এবং সংখ্যাতত্ত্বের প্রাচীন গ্রিক সংস্করণ। "মৌলক উপাদানসমূহ" বর্তমান সময় পর্যন্ত টিকে থাকা গণিতের প্রাচীনতম নিদর্শন, এবং যুক্তিবিদ্যা ও আধুনিক বিজ্ঞানের বিকাশের অন্যতম প্রধান সহায়ক। ইউক্লিডের "মৌলিক উপাদানসমূহ" বইটি ইতিহাসের সবচেয়ে সফল পাঠ্যপুস্তক। ছাপাখানা আবিষ্কারের পর সর্বপ্রথম মূদ্রিত হওয়া বইগুলোর মধ্যে এটি অন্যতম, এবং ১০০০ এরও বেশিসংখ্যকবার মুদ্রিত হবার জন্য মুদ্রণ সংখ্যার দিক থেকে বাইবেলের পরে দ্বিতীয়। বইটি প্রায় 
২০০০ বছর ধরে জ্যামিতির শিক্ষায় মূল্য পাঠ্য হিসেবে ব্যবহৃত হয়েছে। বহু শতাব্দী ধরে, যখন বিশ্ববিদ্যালয়ের পাঠ্যসূচীতে কোয়াড্রিভিয়াম অন্তর্ভুক্ত হয়, তখন "মৌলিক উপাদানসমূহ"-এর অন্তত একটি অংশের পাঠ সকল ছাত্রদের জন্য বাধ্যতামূলক ছিল। বিংশ শতকের আগ পর্যন্ত সমস্ত শিক্ষিত সম্প্রদায়ই এ বইটি পড়েছে বলে ধরে নেয়া হয়।
বিটুএফএইচ পেপার
BFH পেপার এর নামকরণ করা হয়েছে Margaret Burbidge(মার্গারেট বারবিজ), Geoffrey Burbidge(জিওফ্রি বার্বিজ), William Fowler(উইলিয়াম ফোউলার), এবং Fred Hoyle(ফ্রেড হয়েল) এর নামের শেষ অংশের প্রথম অক্ষর দিয়ে। এই গবেষণাটি নভোবিজ্ঞানের জগতে একটি মাইল ফলক। ১৯৫৭ সালে এটি "Reviews of Modern Physics" নামক একটি জার্নালে প্রকাশিত হয়। এই পেপারের প্রাথমিক শিরোনাম ছিল "Synthesis of the Elements in Stars", অর্থাৎ নক্ষত্রের মধ্যে উপাদানের সংশ্লেষণ। কিন্তু এই পেপারটি সাধারণ মানুষের কাছে "BFH" নামে পরিচিত।